OzLabs/hebrew-wiki-articles huggingface dataset:
ארתרוסקופיה של מפרק הירך

פלואורוסקופית תוך ניתוחית במהלך כריתה ארתרוסקופית של נגע במפרק הירך. המכשיר העליון הוא ארתרוסקופ (המכשיר באמצעותו המנתח רואה את המפרק), ואילו התחתון הוא מקדח המשמש לחיתוך העצם]]
ארתרוסקופיה של מפרק הירך (בלועזית: Hip arthroscopy) היא ניתוח זעיר-פולשני, ארתרוסקופיה, של מפרק הירך. ניתוח זה משמש לטיפול בבעיות מפרקים שונות וכולל חתכים קטנים וזמני החלמה קצרים יחסית בהשוואה לטכניקות כירורגיות קונבנציונליות (המכונות לעיתים "ניתוח פתוח"), ועל כן בשנים האחרונות חלה עלייה במספר הניתוחים הארתרוסקופיים של מפרק הירך. עם זאת, בשונה ממפרקים אחרים מפרק הירך קשה במיוחד לגישה ארתרוסקופית בשל היותו עמוק, יציב והדוק.

מפרק הירך הוא מפרק דמוי מכתש ועלי המאפשר לירך לנוע ומורכב מראש הירך, החלק העליון של הירך, ומהמחרשת, החלק אילו מחוברת עצם הירך באגן. סביב שפת המחרשת ישנה טבעת סחוסית המכונה לברום. ההתוויה הנפוצה ביותר לניתוח מסוג זה היא תסמונת תפס הירך וההפרעות הקשורות לתסמונת כמו קרע בלברום והפרעות מפרקיות נוספות<ref name="drpetre1"></ref><ref name="drpetre2"></ref>. הפרעות מפרקיות נוספות כוללות הוצאת גוף חופשי במפרק, זיהום במפרק, פגיעה בסחוס או בלברום, מחלה של חלל המפרק ואבחון לבירור הכאב ממקור המפרק<ref name="Ichilov">[https://www.tasmc.org.il/Operations/Pages/hip-joint-arthroscopy.aspx ארתרוסקופיה של מפרק הירך, איכילוב]</ref>. ההליך מבוצע בהרדמה מלאה או הרדמה בעמוד השדרה. ישנן שתי שיטות נפוצות לביצוע ההליך, האחת כשהמטופל שכוב על הגב והשנייה כשהוא שכוב על הצד, לפי העדפת המנתח. על מנת לגשת לחלל המרכזי של מפרק הירך (בין ראש הירך למחרשת), טרם הניתוח מותחים את הרגל היטב לאחר שמניחים את כף הרגל במגף מיוחד. עוצמת המתיחה הדרושה לניתוח מוערכת בעזרת פלואורוסקופיה. לרוב, המתיחה מאפשרת הפרדה של מספר מילימטרים מועטים בין ראש הירך למחרשת. לאחר המתיחה, המנתח מחטא ומחדיר מחט דקה בהנחיית פלאורוסקופיה למפרק הירך על מנת לבקע את כיסוי המפרק. לאחר מכן, במרבית המקרים מוזרק נוזל למפרק על מנת לוודא שיש מספיק מקום בין ראש הירך למחרשת על מנת לאפשר גישה בטוחה של הארתרוסקופ. לאחר מכן, מוודא המנתח את מיקום כניסת הארתרוסקופ, המכשיר בעזרתו הוא צופה בניתוח בתוך המפרק, ומחדיר אותו דרך חתך קטן בעור. בנוסף לארתרוסקופ, מחדיר המנתח דרך חתכים קטנים מכשירים ניתוחיים נוספים. לאחר שהמנתח משלים את ההליך, משחררים את מתיחת הרגל, מה שמאפשר לראש הירך לחזור למחרשת.

ארתרוסקופיה של מפרק הירך היא בדרך כלל טכניקה בטוחה מאוד. עם זאת, כמו בכל ההליכים הכירורגיים, לניתוח זה ישנם מספר סיבוכים אפשריים, כמו תסחיף, פגיעה בעצבים, דימום וזיהומים. למרות זאת, ארתרוסקופיה של מפרק הירך נחשבת לשיטה ניתוחית בטוחה ושיעור הסיבוכים בה עומד על כ-1-5%<ref name="Ichilov"></ref>. ניתן לחלק את אלה לסיבוכים כלליים של ניתוח ולאלו הספציפיים לאתרוסקופיה של הירך עצמה<ref name=" Ilizaliturri -2009"></ref>. לאחר הניתוח ישנה תקופת שיקום שכוללת לרוב פיזיותרפיה והליכה עם קביים.

== קישורים חיצוניים ==
* [https://www.tasmc.org.il/Operations/Pages/hip-joint-arthroscopy.aspx ארתרוסקופיה של מפרק הירך], באתר איכילוב
* [https://www.medico.co.il/אורתופדיה/ארתרוסקופיה-של-מפרק-הירך/ ארתרוסקופיה של מפרק הירך], באתר מדיקו

==הערות שוליים==

קטגוריה:אורתופדיה: פעולות כירורגיות
קטגוריה:אנדוסקופיה
זה רק בינינו

"זה רק בינינו" (מעוצב: "זה רק ביננו") הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום הבכורה שלה, סיפור מכור.<ref name=":0"></ref><ref name=":2"></ref> השיר יצא לאור ביוני 2004, על ידי חברת התקליטים הד ארצי, כסינגל הרביעי מתוך האלבום וכסינגל הרביעי של בוסקילה.<ref name=":0" /> ארבעה חודשים לצאתו, הוציאה את "כשאתה נשבר" כסינגל גם כן.<ref></ref>

השיר הפך ללהיט בישראל כאשר הגיע למקום הראשון ברשת ג'.<ref></ref>

== רקע וכתיבה ==
השיר נכתב והולחן על ידי אבי מסיקה ומאיה בוסקילה,<ref name=":0" /> שכתבה גם את "נשמה שלי",<ref></ref> ו"הנשיקה הראשונה".<ref></ref> בוסקילה ביצעה את השיר במהלך סיבובי ההופעות שלה.<ref></ref> בשנת 2004 חברת סלקום יצאה עם ספיישל לחג האהבה במסגרתו ניתן היה לשלוח שיר או ברכה של מאיה בוסקילה על פי בחירה. בין השירים היו "הלב", "סיפור מכור" ו"זה רק בינינו".

"זה רק בינינו" יצא לאור כמה חודשים לאחר צאתו של "הלב", כדואט עם אבי מסיקה.<ref></ref>

== וידאו קליפ והצלחה ==
לשיר לא פורסם וידאו קליפ רשמי, אך ב-16 במאי 2013, עשור לצאתו כסינגל העלתה בוסקילה את האודיו הרשמי שלו לערוץ היוטיוב שלה.<ref name=":1"></ref> האודיו זכה להצלחה נאה כאשר צבר קרוב ל-75,000 צפיות בסך הכול.<ref name=":1" /> מעבר לכך, כולל האודיו את עטיפתו הרשמית של סיפור מכור, בה מופיעה בוסקילה כשניתן לראות את פרצופה.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|יוני 2004
|הזרמת מוזיקה • הורדה דיגיטלית
|הד ארצי
|style="text-align:center;"|<ref name=":2" />
|}

== קישורים חיצוניים ==

* [https://www.nli.org.il/he/items/NNL_MUSIC_AL990036481600205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2004
קטגוריה:סינגלים מ-2004
קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי מאיה בוסקילה
קטגוריה:סינגלים בהוצאת הד ארצי
סיירת דבורה

סיירת דבורה, יוני 2021
יחידת דבורה היא יחידת התערבות במילואים של צה"ל, שמטרתה לתת מענה לאירועי טרור בגבול ישראל–לבנון, בדגש על תוכנית חזבאללה לכיבוש הגליל. היחידה נקראת על שמה של דבורה דרכלר, ההרוגה הראשונה בקרב תל חי ב-1920. היחידה מונה מספר פלגות החולשות על מרביתו ככולו של הגבול עם לבנון. לוחמי היחידה הם יוצאי יחידות מובחרות בצה"ל תושבי הגליל והסביבה, שמשרתים ביחידה במילואים, את היחידה יזם והקים סא״ל בני מאיר מפקד היחידה הראשון.

== קישורים חיצוניים ==

* 
* 
* 
* ערוץ 14, [https://www.youtube.com/watch?v=5hRQqBuCuB4 יחידת המילואים החדשה 'דבורה' שמורכבת מלוחמי עילית המתגוררים סמוך לגבול הצפון], 21 ביולי 2022
* יאיר קראוס, [https://archive.today/20240315060517/https://www.ynet.co.il/news/article/yokra13836707?utm_source=ynet.app.ios&utm_term=yokra13836707&utm_campaign=general_share&utm_medium=social&utm_content=Header "אתה מרגיש שכל מדינת ישראל מאחוריך": הכירו את הסיירת שאמורה למנוע פלישת כוח רדואן], ידיעות אחרונות, 15 מרץ 2024
* 

== הערות שוליים ==

קטגוריה:פיקוד הצפון
קטגוריה:יחידות מילואים בזרוע היבשה
שבר היל-זקס

שבר היל–זקס (בלועזית: Hill–Sachs lesion או Hill–Sachs fracture), הוא שבר דחיסה בחלק האחורי של ראש עצם הזרוע, הנובע מלחץ חזק של ראש עצם הזרוע על השפה הקדמית-תחתונה של החלל הגומתי (חלק מעצם השכם) כאשר הכתף נפרקת לכיוון קדימה. כשעצם הזרוע נפרקת מספר רב של פעמים, ראשה הרך יחסית של עצם הזרוע פוגע בקצה הקדמי של החלל הגומתי ועקב כך נוצר שבר דחיסה בראש עצם הזרוע<ref name="Hill Sachs"></ref>. אבחון השבר מבוצע על ידי אורתופד בעזרת סקירה של ההיסטוריה הרפואית של המטופל, בדיקה גופנית ודימות. אמצעי ההדמיה הנפוץ לאבחון שבר זה הוא לרוב רדיוגרפיה רגילה<ref></ref>. עם זאת, מחקרים הראו כי לאולטראסאונד יש גם ערך באבחון שבר היל-זקס והוא בדיקה שאינה פולשנית ולא כוללת קרינה<ref></ref><ref></ref>. אף על פי שאינו כלי אבחון נפוץ לשבר זה, הוכח גם כי MRI אמין מאוד לאבחון שבר זה<ref></ref>.

ההחלטה לטפל בשבר היל-זקס מבוססת על הקשר שלו להפרעות כרוניות וחוסר יציבות במפרק הכתף ועל כן הטיפול חשוב במיוחד בחולים מתחת לגיל 25 ובקרב ספורטאים. התסמינים לרוב ממושכים כשהשבר משמעותי יותר, במיוחד אם מעורבים יותר מ-20% משטח המפרק. שברים גרמיים קשורים עשויים להתרחש במקביל בחלל הגומתי, כמו שבר בנקארט<ref></ref>. שכיחות השבר באוכלוסייה אינה ידועה בוודאות והספרות בנושא מראה שיעור של 40% עד 90% בקרב חולים עם חוסר יציבות קדמית בכתף ושל כ-100% בקרב אלו הסובלים מפריקות קדמיות חוזרות<ref></ref><ref></ref><ref></ref>. עקב שכיחותו הגבוהה בקרב מטופלים עם פריקות חוזרות בכתף, השבר מהווה סמן לכך שפריקה קדמית התרחשה גם אם המפרק חזר מאז למצבו הרגיל. שברים גדולים מסוג זה עלולים להחמיר את חוסר היציבות בכתף ולעיתים קרובות יגרמו לכאב במפרק. השבר נקרא על שם הרולד ארתור היל ומוריס דייוויד זקס, שני רדיולוגים מסן פרנסיסקו שבארצות הברית. בשנת 1940 הם פרסמו דוח על 119 מקרים של פריקת כתף והראו כי השבר נובע מדחיסה ישירה של ראש הזרוע. לפני פרסום מאמרם, אף על פי שהשבר כבר היה ידוע כסמן של פריקת כתף, המנגנון המדויק לא היה ברור<ref></ref>.

==ראו גם==
* פריקת כתף חוזרת

==קישורים חיצוניים==

==הערות שוליים==

קטגוריה:פציעות כתף וזרוע
קטגוריה:שברים (אורתופדיה)
מערב אפריקה הבריטית

מערב אפריקה הבריטית הייתה השם הקולקטיבי של מושבות בריטיות במערב אפריקה בתקופה הקולוניאלית, במובן הגאוגרפי הכללי או בגוף המינהלי הקולוניאלי הרשמי. הממלכה המאוחדת החזיקה בחלקים שונים משטחים אלה או בכל רחבי המאה ה-19. ממערב למזרח הפכו המושבות למדינות עצמאיות בגמביה, סיירה לאון, גאנה וניגריה. עד לעצמאות, גאנה כונתה חוף הזהב.

== היסטוריה ==
באת'רסט שבגמביה, שפורסמה בשנת 1824]]
נסיך מוויילס, אקרה, חוף הזהב, 1925]]
מערב אפריקה הבריטית כישות קולוניאלית נודעה במקור כמושבת סיירה לאון ותלותיה, לאחר מכן שטחי מערב אפריקה הבריטיים, ולבסוף ההתנחלויות הבריטיות במערב אפריקה . היא התגבשה במהלך שתי תקופות (17 באוקטובר 1821, עד לפירוקה הראשון ב-13 בינואר 1850, ושוב ב-19 בפברואר 1866, עד לפירוקה הסופי ב-28 בנובמבר 1888) כישות מנהלית תחת מושל ראשי (השווה בדרגה למושל כללי), משרד הממונה על מושל סיירה לאון (בפריטאון).<ref name="WorldStatesmen"></ref>

המושבות האחרות שנכללו במקור בתחום השיפוט היו גמביה וחוף הזהב הבריטי (גאנה המודרנית). גם מערב ניגריה, מזרח ניגריה וצפון ניגריה נכללו באזור.

כיום האזור כולל את גאנה, סיירה לאון, גמביה, מערב ניגריה, מזרח ניגריה וצפון ניגריה. כל אחת מהמדינות והאזורים הללו קמו בתקופה הפוסטקולוניאליזם, או מה שהסופר הגנאי קוואמה אפייה מכנה את הנאו קולוניאליזם.

פיתוח מערב אפריקה הבריטית התבסס אך ורק על מודרניזציה, ומערכות חינוך אוטונומיות היו הצעד הראשון למודרניזציה של התרבות הילידית. התעלמו מתרבויות ואינטרסים של עמי הילידים. סדר חברתי חדש, כמו גם השפעות אירופיות על בתי ספר ומסורות מקומיות, עזרו לעצב את התרבות הבריטית במערב אפריקה. תוכנית הלימודים בבתי הספר הקולוניאליים של מערב אפריקה הבריטית עזרה למלא תפקיד בכך. אליטות מקומיות התפתחו, עם ערכים ופילוסופיות חדשות, ששינו את ההתפתחות התרבותית הכוללת. <ref></ref>

מבחינת סוגיות חברתיות עם מערב אפריקה הבריטית; מין וגזע בדרך כלל התנגשו זה בזה (קרינה אי ריי כינה זאת "בעיית האישה הלבנה"). במהלך ההיסטוריה הבריטית של מערב אפריקה, היחסים הבין-גזעיים נאסרו, וזוגות היו עשויים להיות מופלים לרעה. הייתה אפילו מדיניות מסוימת שגרשה את נשות מערכות היחסים הללו חזרה לבריטניה ומנעה מהן גישה לכל אחת מהמושבות הללו.

== לאחר מכן ==
גם לאחר פירוקו הסופי, היה בשימוש מטבע יחיד, הלירה הבריטית במערב אפריקה, בפועל בכל האזור - כולל ניגריה - בין השנים 1907–1962.

ניגריה קיבלה עצמאות בשנת 1960. סיירה לאון קיבלה ממשל עצמי ב-1958 וקיבלה עצמאות בשנת 1961. גמביה קיבלה עצמאות בשנת 1965. בשנת 1954 קיבלה חוף הזהב הבריטית מבריטניה ממשל עצמי ובשנת 1957 קיבלה חוף הזהב עצמאות מבריטניה, תחת השם גאנה. <ref></ref>

== קישורים חיצוניים ==

== הערות שוליים ==

קטגוריה:סיירה לאון: היסטוריה
קטגוריה:ניגריה: היסטוריה
קטגוריה:גאנה: היסטוריה
קטגוריה:גמביה: היסטוריה
קטגוריה:מושבות האימפריה הבריטית באפריקה
הבחירות הפרלמנטריות בקנדה 1867

הבחירות הפרלמנטריות בשנת 1867 היו הבחירות הפדרליות הראשונות בקנדה והם התרחשו זמן קצר לאחר איחוד קנדה. היו אלו בחירות לבית הנבחרים הקנדי, הבית התחתון של הפרלמנט של קנדה. הבחירות התקיימו בין ה-7 באוגוסט ל-20 בספטמבר, והיו הראשונות מסוגן בהיסטוריה הקנדית. באותה העת כללה הפדרציה הקנדית רק ארבע פרובינציות (אונטריו, קוויבק, ניו ברנזוויק ונובה סקוטיה). בית הנבחרים המיועד כלל בתוכו 180 חברים. במהלך הבחירות היו ארבע מפלגות:
* המפלגה השמרנית של קנדה - יושב ראש המפלגה: ג'ון אלכסנדר מקדונלד, לשעבר ראש ממשלת מושבת קנדה (אונטריו וקוויבק). המפלגה השמרנית הנהיגה מצע פוליטי שקרא לחיבור הפדרציה הקנדית הקיימת עם המושבות הבריטיות המערביות דרך בניית מסילת ברזל שאפתנית בין-יבשתית שתימשך מהאוקיינוס האטלנטי ועד לאוקיינוס השקט בקולומביה הבריטית.
* המפלגה הליברלית של קנדה - יושב ראש המפלגה: ג'ורג' בראון (לא רשמי), לשעבר ראש ממשלת מושבת קנדה (אונטריו וקוויבק). המפלגה הליברלית הנהיגה מצע פוליטי שעסק בעיקר בהקמת ממשל פדרלי חזק והשגת אוטונומיה שלטונית נרחבת ממושב השלטון של האימפריה הבריטית בלונדון.
* המפלגה השמרנית-ליברלית של קנדה - יושב ראש המפלגה: ג'ון אלכסנדר מקדונלד; מפלגה שהתחרתה בחסותה של המפלגה השמרנית והעמידה את אותו המועמד לראשות הממשלה מטעמה של המפלגה השמרנית.
* מפלגת האנטי-קונפדרציה - יושב ראש: ג'וזף הואה; מפלגה שהתנגדה לאיחוד קנדה ורוכזה בעיקר בנובה סקוטיה.

בעלי זכות ההצבעה היו גברים קנדים בעלי כמות מסוימת של רכוש ויותר ממנה. מתוך כלל בעלי זכות ההצבעה הצביעו 74.3% שהיו 361,028 מצביעים בסך הכל. במהלך הבחירות ניצחה המפלגה השמרנית ובת חסותה השמרנית-ליברלית לצידה. הגוש השמרני השיג 100 מושבים בבית הנבחרים ו-93,412 שהיוו 34.8% מכלל קולות הבוחרים. המפלגה הליברלית השיגה 63 מושבים בבית הנבחרים ו-60,818 שהיוו 22.7% מכלל קולות הבוחרים. מפלגת האנטי-קונפדרציה אשר נועדה בעיקרה כדי לנתק את נובה סקוטיה מהפדרציה של איחוד קנדה, השיגה 18 מושבים בבית הנבחרים ו-21,239 קולות, שהיוו 7.9% מכלל קולות הבוחרים.

הקולות האחרים תמכו במועמדים עצמאיים שונים אשר לא השיגו מושבים כלל בבית הנבחרים.

== קישורים חיצוניים ==

* [https://www.thecanadianencyclopedia.ca/en/timeline/elections-and-prime-ministers בחירות וראשי ממשלה], האנציקלופדיה הקנדית
* [https://www.sfu.ca/~aheard/elections/1867-present.html תוצאות בחירות בקנדה, 1867 - הווה]

קטגוריה:בחירות פרלמנטריות בקנדה
קטגוריה:1867
קסילוז

קסילוז (Xylose) הוא חד סוכר, שהופק לראשונה מעץ ומכאן שמו (קסילון: ξύλον עץ ביוונית). החומר הוא פנטוז (מכיל 5 פחמנים) בעל קבוצת אלדהיד (אלדוז) והוא סוכר מחזר. הנוסחה הכימית C<sub>5</sub>H<sub>10</sub>O<sub>5</sub>
קסילוז כטבעת משושה C5O (פירנוז)
קסילוז כטבעת מחומשת C4O (פורנוז)
קסילוז הוא מרכיב של המיצלולוז. הצורה הפתוחה של המולקולה היא אלדהיד ובצורה הטבעתית השכיחה יותר בתמיסה המולקולה מקבלת צורת טבעת משושה C5O (פירנוז pyranose) או צורת מחומש C4O עם קבוצת מתילול מחוץ לטבעת (פורנוז furanose ). כל צורה כזו יכולה להימצא כאיזומר אלפא או ביתא בהתאם לכיוון קבוצת ההידרוקסיל שעל אטום הפחמן האנומרי.

קסילוז הוא המרכיב העיקרי של ההמיצלולוז קסילן: אחד הביופולימרים הנפוצים בטבע המצוי בצמחים בדופן התא המישנית של דו-פסיגיים ובדפנות התא של דגניים. קסילוז הוא הסוכר הראשון הנקשר לתריאונין או סרין ביצירת פרוטאוגליקן.

== קישורים חיצוניים ==

* [https://www.nist.gov/publications/thermochemistry-alpha-d-xylosecr Thermochemistry of alpha-D-xylose]

קטגוריה:חד-סוכרים
אולוס קרמוטיוס קורדוס

אולוס קרמוטיוס קורדוס (בלטינית: Aulus Cremutius Cordus; מת בשנת 25 לספירה) היה היסטוריון רומאי. נותרו מעט מאוד קטעים מיצירתו (שייתכן שנקראה "אנלים" Annales), המכסים בעיקר את מלחמות האזרחים ברפובליקה הרומית ואת שלטונו של אוגוסטוס.

קורדוס מוזכר על ידי סנקה הצעיר, טקיטוס, קווינטיליאנוס, סווטוניוס (חיי שנים-עשר הקיסרים) ודיו קאסיוס.

בשנת 25 לספירה אולץ קורדוס להתאבד על ידי סיאנוס, שהיה פראיפקטוס פראיטוריאני תחת טיבריוס, לאחר שהואשם בהפרת חוק מאייסטס (lex maiestas), "חוק הבגידה".
קורדוס הואשם בבגידה על ידי סאטריוס סקונדוס על שהספיד את ברוטוס ודיבר על קסיוס כ"אחרון הרומאים" (אדם המגלם את ערכי החברה הרומית העתיקה). לפי טקיטוס, זה היה "אישום חדש שנשמע לראשונה". אף אחד לא הואשם ב"מאייסטס" (בגידה) בגין כתיבת היסטוריה (editis annalibus).
הסנאט הורה על החרמת כתביו ושריפתם על ידי האיידילים. סנקה, לעומת זאת, מספר במכתב לבתו של קורדוס, שהוא ככל הנראה גרם למורת רוחו של סיאנוס בשל ביקורתו עליו, מכיוון שסיאנוס הזמין פסל של עצמו. אנו גם יודעים ממכתב זה שהוא הרעיב את עצמו למוות.

סנקה כתב את המכתב לבתו של קורדוס, מארקיה (Ad Marciam), כמה שנים לאחר מותו של קורדוס, כדי לנחם אותה לרגל מות בנה מטיליוס. המכתב אינו עוסק בעיקר בקורדוס, אך סנקה מציין בו כי יצירותיו של קורדוס פורסמו מחדש לאחר מותו. נראה כי מארקיה הצילה כמה עותקים מיצירות אביה והייתה מעורבת באופן פעיל בפרסום מחדש שלהן. כשסנקה כתב את המכתב למארקיה הוא הזכיר שמטיליוס נפטר שלוש שנים קודם לכן ומארקיה לא הצליחה לשאוב נחמה אפילו מ"הספרות אהובה שלה". לכן תרומתה לפרסום יצירות אביה קודמת לזמן מותו של בנה. סווטוניוס טוען באופן חד משמעי כי יצירותיו של קרמוטיוס קורדוס נתפרסמו שוב לאחר מות טיבריוס, לבקשתו המפורשת של גאיוס קליגולה.

==הערות שוליים==

קטגוריה:סופרים רומאים
קטגוריה:מחברים כותבי לטינית
קטגוריה:היסטוריונים מן העת העתיקה
קטגוריה:נפטרים ב-25
הדומיניון של קניה

הדומיניון של קניה הייתה מדינה ריבונית בין ה-12 בדצמבר 1963 ל-12 בדצמבר 1964, שחלקה את ראש המדינה שלה עם בריטניה ומדינות אחרות בראשות המלכה אליזבת השנייה. קודמתה של הרפובליקה המודרנית של קניה.

== היסטוריה ==
כאשר קיבלה מושבת קניה עצמאות מבריטניה ב-12 בדצמבר 1963, המלכה הבריטית (אליזבת השנייה) נותרה ראש המדינה כמלכת קניה. תפקידיה החוקתיים של המלכה הוקצו בעיקר למושל הכללי של קניה, מלקולם מקדונלד (12 בדצמבר 1963 – 12 בדצמבר 1964).

ג'ומו קניאטה כיהן בתפקיד ראש הממשלה.

הרפובליקה של קניה קמה ב-12 בדצמבר 1964, בעוד היא נשארה בחבר העמים בהסכמה משותפת של ממשלות אחרות. בעקבות ביטול המלוכה הפך ג'ומו קניאטה לנשיא הראשון של הרפובליקה של קניה.

== הערות שוליים ==

קטגוריה:קניה: פוליטיקה
קטגוריה:קניה: היסטוריה
קטגוריה:ממלכות חבר העמים הבריטי לשעבר
קטגוריה:מדינות שהוקמו ב-1963
אוגנדה (1962–1963)

אוגנדה הפכה למדינה ריבונית עצמאית ב-9 באוקטובר 1962. המלכה הבריטית, אליזבת השנייה, נותרה ראש מדינה כמלכת אוגנדה עד שהקשר למלוכה הבריטית נותק ב-9 באוקטובר 1963 וקבקה (מלך) בוגנדה, סר אדוארד מוטסה השני, הפך לנשיא הראשון של אוגנדה.

== היסטוריה ==
השלטון הבריטי הישיר של פרוטקטורט אוגנדה הסתיים בשנת 1962 עם חוק העצמאות באוגנדה, שהעניק את עצמאותו של הפרוטקטורט בשם "אוגנדה" אך שמר על המלכה הבריטית, אליזבת השנייה, כראש המדינה הרשמית ומלכת אוגנדה. תפקידיה החוקתיים כראש מדינה הוקצו בעיקר למושל הכללי של אוגנדה, סר וולטר קוטס, שהיה המחזיק היחיד בתפקיד.

מילטון אובוטה כיהן בתפקיד ראש הממשלה.

בשנת 1963 אימצה אוגנדה חוקה חדשה שניתקה את הקשרים עם המלוכה הבריטית. אוגנדה הפכה לרפובליקה בחבר העמים הבריטי. עם זאת, המדינה האוגנדית החדשה כונתה בכוונה מדינה ולא רפובליקה, וממלכות הילידים המרכיבות אותה (כמו בוגנדה) המשיכו להתקיים. <ref></ref> בתיאור "מדינה" נרמז שהמדינה אינה רפובליקה אלא פדרציה של ממלכות שבטיות. לאחר הכרזת מדינת אוגנדה ב-9 באוקטובר 1963, קבקה (מלך) אוגנדה, אדוארד מוטסה השני, הפך לנשיא הראשון של אוגנדה. אוגנדה לא הפכה לרפובליקה דה יורה עד 1966 עם הסכסוך של אובוטה עם הנשיא אדוארד מוטסה השני.

== הערות שוליים ==

קטגוריה:ממשלת אוגנדה
קטגוריה:ממלכות חבר העמים הבריטי לשעבר
קטגוריה:מדינות שהוקמו ב-1962
סינגפור סלינגרס

סינגפור סלינגרס (באנגלית:Singapore Slingers) היא קבוצת כדורסל של סינגפור, שמתחרה בליגת אסא"ן. לפני זה היא שיחקה בליגת העל האוסטרלית בכדורסל

==היסטוריה==
הקבוצה הוקמה בשנת 1979 בעיר קנברה שבאוסטרליה. היא שיחקה בליגת העל האוסטרלית בכדורסל וזכתה באליפות שלוש פעמים - 1983, 1983 ו-1988. בסוף שנות ה-90 של המאה ה-20 לאור המצב הכלכלי, הקבוצה עברה לניוקסל. הקבוצה שיחקה ללא הצלחה יתרה ולקראת עונת 2006-07, הרישיון נמכר לקבוצת משקיעים מסינגפור שהעבירו את הקבוצה לעיר. בעונות 2006/07 ו-2007/08 מייק הלמס היה בין כוכבי הקבוצה וזכה בתואר השחקן המצטיין של הונעה. בשנת 2008 התברר שעלויות הטיסה הם גבוהות מדי וקבוצה נאלצה לעזוב את הליגה. בספטמבר 2009 הוככז על הקמת ליגה חדשה - ליגת אסא"ן בה משחקים קבוצות ממדינות שונות באזור. סינגפור סלינגרס סיימה את העונה כסגנית אלופת הליגה. היא שחזרה הישג זה מספר פעמים אך טרם הצליחה לזכות באליפות.

== קישורים חיצוניים ==

* 
* [http://aseanbasketballleague.com/ אתר ליגת אסא"ן]

קטגוריה:קבוצות כדורסל
קטגוריה:סינגפור: ספורט
קטגוריה:אוסטרליה: כדורסל
רוזי!

רוזי! (באנגלית: !Rosie) הוא סרט קולנוע אמריקאי משנת 1967, בבימויו של דייוויד לואל ריץ', עם רוזלינד ראסל, לסלי נילסן וסנדרה די בתפקידים הראשיים.

התסריט מבוסס על המחזה "אישה עשירה מאד" של רות גורדון.

העלילה היא על אלמנה עשירה שבנותיה וחתנה עושים הכל כדי להשתלט על רכושה.

==תקציר העלילה==
רוזי לורד (רוזלינד ראסל) היא אלמנה מיליונרית שלאחר מות בעלה היא מתנהגת באופן מוחצן ובזבזני. היא נוהגת במהירות במכונית הפרארי שלה ומתכננת לרכוש תיאטרון נטוש בלוס אנג'לס ב-2.5 מיליון דולר כדי שתוכל להופיע בו כשחקנית.

היא קשורה מאוד לנכדתה דפני (סנדרה די), בתם של חתנה קבוט שו (לסלי נילסן) ובתה אדית שו (ונסה בראון). יש לה גם בת גרושה - מילדרד (אודרי מדוס).

לרוזי יש עורך דין וידיד נאמן, אוליבר סטיבסון (בריאן ארן) שהתאלמן ומחזר אחריה. דפני מאזינה לשיחה בין אביה ושתי הבנות על תוכניתם להשתלט על רכושה של רוזי בטענה שאינה שפוייה בדעתה.

דפני נחרדת ומגיעה למשרדו של אוליבר ומוצאת שם עורך דין צעיר ונאה בשם דייוויד וילרייט (ג'יימס פרנטינו) שמתאהב בה מיד ומציע את עזרתו. אוליבר ממנה אותו להיות עוזר אישי של רוזי ולהגן עליה מלעשות שטויות. בלש מטעם הבנות עוקב אחריהם ומצלם את רוזי במצבים "מביכים" עם הבחור הצעיר (ה"ג'יגולו") שלה.

לבסוף הם מארגנים לה אשפוז כפוי במוסד סגור שם מטפלת בה אחות (חואניטה מור). קבוט מבקר אותה ומורה לה לחתום על מסמך ויתור על רכושה לטובתם אחרת תישאר במוסד זמן בלתי מוגבל, אך היא מסרבת.

דפני, אוליבר ודייוויד מגלים את מקום המוסד ובמבצע מתוחכם הם מבריחים אותה משם.

לבסוף מתנהל המשפט בו מנסים להוכיח שאינה שפוייה. רוזי מביימת התעלפות ובהיותה "מטושטשת" היא אומרת לבנותיה שמחקה אותן מהצוואה כי חשבה שהן לא אוהבות אותה. כעת אם תוכרז בלתי שפוייה אין אפשרות לתקן את ה"צוואה". הן קוראות בקול שהיא נורמלית, רוזי "מתעוררת" והשופט קובע שבזה מסתיים המשפט לטובתה.

אוליבר מציע נישואים לרוזי ודפני ודייוויד מחזקים את הקשר.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוזלינד ראסל
|רוזי לורד
|מיליונרית
|-
|סנדרה די
|דפני שו
|נכדה של רוזי
|-
|לסלי נילסן
|קבוט שו
|חתן של רוזי
|-
|בריאן ארן
|אוליבר סטיבנסון
|ידיד של רוזי
|-
|אודרי מדוס
|מילדרד
|הבת של רוזי
|-
|ונסה בראון
|אדית שו
|אמא של דפני
|-
|ג'יימס פרנטינו
|דייוויד וילרייט
|עורך דין
|-
|מרגרט המילטון
|מיי
|משרתת של רוזי
|-
|חואניטה מור
|
|אחות במוסד
|}

==קישורים חיצוניים==

*[https://www.tcm.com/tcmdb/title/88669/rosie#synopsis רוזי!], באתר TCM
*[https://www.youtube.com/watch?v=6VE75lCsH2E&list=PL4hGoy-JevaHZpxvcn2z3IDkqt4GufDcP רוזלינד ראסל ברוזי!], באתר יוטיוב
*[https://www.archives.gov.il/archives/Archive/0b07170680319da6/File/0b071706807d9617 רוזי!] באתר ארכיון המדינה
קטגוריה:סרטי 1967
קטגוריה:סרטים באנגלית
קטגוריה:סרטים אמריקאיים
קטגוריה:סרטים מבוססי מחזות
קטגוריה:סרטי אולפני יוניברסל
קטגוריה:סרטי קומדיה אמריקאיים
קטגוריה:זקנה בקולנוע
קטגוריה:סרטי סנדרה די
הבחירות הפרלמנטריות בקנדה 1872

הבחירות הפרלמנטריות השניות בהיסטוריה של קנדה מאז איחוד קנדה התקיימו מה-20 ביולי ועד ה-12 באוקטובר 1872. היו אלו בחירות לבית הנבחרים הקנדי, הבית התחתון בתוך הפרלמנט של קנדה. במהלך הבחירות היו שתי מפלגות מרכזיות: המפלגה השמרנית בראשות ראש הממשלה המכהן, ג'ון אלכסנדר מקדונלד והמפלגה הליברלית בראשות אדוארד בלאק (לא מועמד רשמי), לשעבר ראש ממשלת פרובינציית אונטריו. נוסף על כך התחרתה גם המפלגה השמרנית-ליברלית, שהייתה מפלגה בחסות המפלגה השמרנית בעלת מצע דומה אשר העמידה גם כן את ג'ון אלכסנדר מקדונלד כמועמד מטעמה לראשות הממשלה. היו אלו הבחירות הראשונות שבהן הצביעו תושבים במניטובה ובקולומביה הבריטית מאז כניסתן לאיחוד.

במהלך הבחירות התגלתה המפלגה הליברלית כמפלגה החזקה ביותר בעלת מירב הקולות אך השמרנים והשמרנים-ליברלים התאחדו כדי ליצור קואליציה. בסופו של דבר השיג הגוש השמרני 100 מושבים בבית הנבחרים, מספר שווה לבחירות הקודמות בעוד הליברלים ניצחו ב-95 מושבים, 33 מושבים יותר מאשר בבחירות הקודמות. מתוך כלל בעלי זכות ההצבעה 70.3% הצביעו, משמע ירידה של 2.8 אחוזים מבבחירות הקודמות. הקואליציה השמרנית נשארה בשלטון ומקדונלד המשיך לכהן בראשות הממשלה. קולות השמרנים התחלקו בין 63 מושבים למפלגה השמרנית ו-36 מושבים למפלגה השמרנית-ליברלית. הקואליציה השמרנית נתמכה בידי מועמד שמרני בעל מושב אחד. מועמדים עצמאיים בבחירות ניצחו ב-6 מושבים בבית הנבחרים.

== תוצאות לפי מפלגה ==
{| class="wikitable"
|+
!המפלגה
!ראש המפלגה
!מספר קולות
!מספר מושבים
|-
|המפלגה השמרנית של קנדה
| rowspan="2" |ג'ון אלכסנדר מקדונלד
|82,024 (25.76%)
|63
|-
|המפלגה השמרנית-ליברלית
|41,076 (12.90%)
|36
|-
|המפלגה הליברלית של קנדה
|אדוארד בלאק
|110,556 (34.7%)
|95
|}

== קישורים חיצוניים ==

* [https://www.thecanadianencyclopedia.ca/en/timeline/elections-and-prime-ministers בחירות וראשי ממשלה], האנציקלופדיה הקנדית
* [https://www.sfu.ca/~aheard/elections/1867-present.html תוצאות בחירות בקנדה, 1867 - הווה]

1872
קטגוריה:1872
My Love (שיר של ראוט 94)

"My Love" הוא סינגל של התקליטן ומפיק התקליטים הבריטי ראוט 94, בשיתוף פעולה עם הזמרת הבריטית ג'ס גלין. השיר יצא ב-28 בפברואר 2014. השיר וגרסתו האקוסטית מופיעים בגרסת הדלוקס ובגרסה האמריקאית של אלבומה I Cry When I Laugh.

השיר "Proud of Me" של ליל קיד , בשיתוף פעולה עם יאנג ת'אג, לקח דגימה מהשיר.<ref></ref>

== וידאו קליפ ==
הווידאו קליפ של השיר "My Love", שבוים על ידי ריאן סטייק, יצא לראשונה ליוטיוב ב-27 בינואר 2014. הווידאו קליפ צולם באינפרה אדום. הווידאו קליפ עוקב אחר צעיר (ג'ון פלמינג) כשהוא נכנס למועדון לילה, רוקד עם צעירה (לורנה סרריה), עוזב איתה, מתחבק איתה בגשם, ובהמשך נרמז שמקיים יחסי מין איתה בביתה של הצעירה. לאחר מכן, היא מתקלחת והוא עוזב. רגע לפני שהווידאו קליפ מסתיים, הוא חוזר לצבעו הרגיל, והוא מוצג הולך בחוץ בגשם.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!בלגיה (BEA)
|זהב
|15,000
|-
!גרמניה (BVMI)
|פלטינה
|300,000
|-
!איטליה (FIMI)
|זהב
|15,000
|-
!שוודיה (GLF)
|פלטינה
|40,000
|-
!בריטניה (BPI)
|פלטינה x2
|1,200,000
|-
! colspan="3" |סטרימינג
|-
!דנמרק (IFPI Denmark)
|זהב
|1,300,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" | תאריך יציאה
! scope="col" |פורמט
! scope="col" |חברת תקליטים
!מקור
|-
! scope="row" | הממלכה המאוחדת
| 28 בפברואר 2014
| הורדה דיגיטלית
|Rinse FM
|<ref></ref>
|-
! scope="row" | ארצות הברית
| 14 באפריל 2014
|דאנס רדיו
|4th & B'way Records
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי ג'ס גלין
קטגוריה:שירים באנגלית
קטגוריה:שירים שנכתבו על ידי ג'ס גלין
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
מאריאפוץ'

מאריאפוץ (בהונגרית: Máriapócs) היא עיר במחוז סבולץ'-סטמאר-ברג שבצפון מזרח הונגריה.

העיר משמשת כמוקד עלייה לרגל של נוצרים קתולים. בכנסייה הקתולית-ביזנטית בעיר קיימת "המדונה הבוכייה" פסל מקושט עצום של מריה הנמצא מעל המזבח. פסל זה אינו המקור אלא עותק שנוצר במאה ה-18. העותק המקורי נשמר בקתדרלת סנט סטפן בווינה.

בדומה ליישובים רבים באירופה, גם אוכלוסיית מאריאפוץ' קטנה בעשרות השנים האחרונות, מ-2,224 תושבים בשנת 1990 עד 2,025 תושבים בשנת 2020.

מאריאפוץ' ואזורה מיושבים לסירוגין מאז המאה ה-13, בתחילה היה זה כפר בשם פוץ' Pócs (ככל הנראה, מגיע מהשם פול או פאולוס). במאה ה-18 התווסף לו גם "מאריא" בעקבות סיפור על הפסל הבוכה של מריה שהיה במקום. ובשנת 1993 הפך מכפר לעיר רשמית.

==יהודי מאריאפוץ'==
יהודים ראשונים החלו להתיישב במאריאפוץ' במחצית השנייה של המאה ה-18 והם נזכרים במפקד משנת 1770.
היהודים התפרנסו בעיקר ממכירת תשמישי קדושה לעולי רגל קתולים שהיו מגיעים לכפר בעקבות סיפור על התגלות של מריה בעיר.

החל משנת 1885 הייתה הקהילה כפופה לרבנות נירבאטור. למרות זאת, לקהילה היו חברה קדישא ובית כנסת ובית קברות יהודי משל עצמם.

בדף הקהילה ממפקד קהילות הונגריה כתבו ראשי הקהל כי יש בקהילה היהודית 94 חברים ואין רב למקום. במרץ 1944 נכנס הצבא הגרמני להונגריה ובאחד מלילות אפריל, אחרי חג הפסח הוצאו יהודי העיר מבתיהם וכעבור כמה ימים שולחו למחנה ההשמדה אושוויץ.

היהודים המעטים ששרדו וחזרו לכפר אחרי המלחמה עזבו במהרה בגלל איבת האוכלוסייה הנוצרית.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|223
|
|-
|1880
|151
|1,544
|-
|1910
|134
|
|-
|1920
|105
|
|-
|1930
|84
|
|-
|1941
|87
|2,473
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA352#v=snippet&q=Máriapócs&f=false מאריאפוץ'] בפנקס הקהילות הונגריה, עמוד 352
* מאריאפוץ', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 218. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 
* [https://www.zadikim.net/?p=7777 בית העלמין היהודי במאריאפוץ'] באתר קברי צדיקים
* 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
אלינה ברדץ'-יאלוב

אלינה ברדץ'-יאלוב (נולדה ב-20 בינואר 1982, כ"ה בטבת ה' תשמ"ב) היא מומחית לתקשורת אסטרטגית ומרצה בתחומה, יועצת תקשורת וחברת כנסת לשעבר מטעם ישראל ביתנו.

== ביוגרפיה ==
אלינה ברדץ'-יאלוב נולדה במוסקבה, אז בברית המועצות, ובשנת 1995 עלתה לישראל עם הוריה. הם התגוררו תקופה קצרה בעיר ראשון לציון ובאר שבע ולאחר מכן התיישבו באשדוד.

ב-2006 קיבלה תואר שני מהמחלקה למדע המדינה באוניברסיטת בר-אילן וב־2009 קיבלה את תואר הדוקטורט שלה מאוניברסיטת לידס שבבריטניה בתחום תקשורת אסטרטגית. עבודות המאסטר (בהנחיית שלמה שפירא) והדוקטורט שלה עסקו בנושא הלוחמה הפסיכולוגית בין רוסיה לצ'צ'ניה, כשהמאסטר עוסק בשנים 1999-2001 והדוקטורט עוסק בזמן שתי המלחמות. משנת 2005 ועד תחילת כהונתה כחברת כנסת שימשה כמרצה בתחום התקשורת בכמה מוסדות לימוד בישראל ומחוצה לה, ובהם אוניברסיטת שפילד הלאם בבריטניה, מכללת דוד ילין, אוניברסיטת בר-אילן, מכללת הדסה ועוד רבים. ב-2011 הצטרפה לצוות התקשורתי של ראש ממשלת ישראל דאז, בנימין נתניהו כיועצת למגזר הרוסי עד 2012. לאחר מכן הייתה הדוברת של יו"ר מפלגת ישראל ביתנו, שר האוצר אביגדור ליברמן, שאז כיהן כחבר כנסת. בתפקידה האחרון בשנת 2020 הוצבה בראש מערך הדוברות של הקונגרס האירו-אסייתי.

לקראת הבחירות לכנסת העשרים וארבע במרץ 2021 היא הוצבה במקום העשירי ברשימת ישראל ביתנו. לאחר השבעת ממשלת ישראל השלושים ושש וההתפטרות של אביגדור ליברמן במסגרת החוק הנורווגי, היא החלה לכהן כחברת הכנסת העשרים וארבע והייתה חברה בוועדת הבריאות, בוועדת העבודה והרווחה, בוועדה המיוחדת לפניות הציבור ובעוד תפקידים. לקראת הבחירות לכנסת העשרים וחמש שהוקדמו לנובמבר 2022 היא הוצבה במקום ה-11 ברשימת ישראל ביתנו ולא נבחרה לכנסת.

לקראת הבחירות המקומיות ב-2023 היא הוצבה במקום השני ברשימת "אשדוד ביחד" בראשות שמעון כצנלסון, ומכהנת כחברת מועצה במועצת עיריית אשדוד ה-12.

== פעילות פרלמנטרית ==
ח"כ אלינה ברדץ'-יאלוב הייתה חברה בוועדת העבודה והרווחה, בוועדת הבריאות ובוועדה לפניות הציבור. בנוסף שמשה כיו"ר השדולה לזהירות בדרכים יחד עם ח"כ בועז טופורובסקי וח"כ יעקב אשר, ושמשה כיו"ר השדולה לקידום נשים בפריפריה יחד עם ח"כ לימור מגן-תלם וכיו"ר השדולה לסטודנטים יחד עם ח"כ מירב בן ארי.

== חיים אישיים ==
אלינה התחתנה כשהייתה בת 18, ולאחר שבע שנים התגרשה. כיום היא נשואה לליאוניד ברדץ', להם ילד אחד והם מתגוררים באשדוד.

== קישורים חיצוניים ==

* 

==הערות שוליים==

קטגוריה:אשדוד: חברי הכנסת
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרי אוניברסיטת לידס
קטגוריה:חברות הכנסת מטעם ישראל ביתנו
קטגוריה:חברי הכנסת העשרים וארבע
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:חוקרות תקשורת המונים ישראליות
קטגוריה:חוקרי תקשורת המונים ישראלים
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:סגל המכללה האקדמית לחינוך ע"ש דוד ילין
קטגוריה:סגל אוניברסיטת בר-אילן
קטגוריה:עולים בשנות ה-1990
קטגוריה:עולות בשנות ה-1990
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:ישראלים שנולדו ב-1982
קטגוריה:ישראליות שנולדו ב-1982
ילד מסדרון

ילד מסדרון הוא אלבום סולו הבכורה של הראפר הישראלי אביחי נפתלי. האלבום יצא לאור ב-1 בספטמבר 2019. הוא מורכב מ-10 שירים, ואורכו 30 דקות ו-35 שניות.

מתוך האלבום יצאו כסינגלים "היית לי הכל", "אין מנצחים", "כמה אפסים" ו"חוזרת אליי". באלבום זה, מתארחים אומנים כמו נומי, ויק אוחנה ורון בוחניק.

==רקע והפקה==
כל שירי האלבום הופקו על ידי אביחי נפתלי, שהיה אחראי גם על מרבית המילים והלחן, אף על פי שהיו שותפים בו אומנים אחרים לכתיבה והלחנה של שירים באלבום. השירים באלבום הכילו עטיפות שונות זו מזו, שעוצבו במיוחד על ידי דניאל וינבוש.

==הוצאה==
בשנת 2018, נפתלי הודיע שהוא בתהליך יצירת אלבום חדש, שהוא הבכורה שלו כזמר יחיד. ב-12 במרץ 2019, הוא הודיע שהוא סיים ליצור את אלבום זה, שהוחלט לקרוא לו בשם "ילד מסדרון". ב-28 באפריל, הסינגל הראשון, "היית לי הכל", מתוך האלבום יצא לאור, לצד וידאו קליפ. הסינגל השני מתוך האלבום יצא לאור ב-28 במאי גם הוא יחד עם קליפ והוא נקרא "אין מנצחים". הסינגל השלישי והרביעי, "כמה אפסים" ו"חוזרת אליי", גם הם יצאו לאור לצד קליפים, ב-26 ביוני וב-13 באוגוסט, בהתאמה. ב-1 בספטמבר 2019, האלבום יצא במלואו בפלטפורמות השונות.

==רשימת רצועות==

==קישורים חיצוניים==

==הערות שוליים==

קטגוריה:אלבומי בכורה מ-2019
קטגוריה:אלבומי היפ הופ ישראליים
הוג'יצ'ה

הוֹג'יצָ'ה (ביפנית: ほうじ茶, "תה מטוגן") הוא סוג של תה ירוק, המיוצר ביפן. להכנתו משמשים בדרך-כלל עלי תה מהסוג הפשוט - באנצ'ה (לעיתים סנצ'ה או קוקיצ'ה), אשר מטוגן בכלי פורצלן בטמפרטורה של 200 מעלות צלזיוס. הטיגון גורם לתה להפוך לחום ומעניק לו ריח וטעם אופיינים. הודות לטיפול התרמי תכולת הקפאין בתה זה נמוכה וניתן לשתות אותו גם לפני השינה.<ref name="hojichaco"></ref><ref name="illustrated"></ref><ref name="Driem"></ref>

הדעה הרווחת היא שההוג'יצ'ה הומצא בשנות העשרים של המאה ה-20 על ידי סוחר מקיוטו,<ref name="Driem" /> שלא ידע מה לעשות עם מלאי תה הבאנצ'ה שנשאר במחסן, והחליט לטגן אותו. ככלל, ביפן ההוג'יצ'ה אינו זוכה להערכה רבה ומשמש לעיתים רחוקות ביותר בטקס התה היפני. היום מיוצרים גלידה ובירה בטעם באנצ'ה.<ref>[http://www.morinoen.jp/ 自家焙煎ほうじ茶の店　森乃園.]</ref>

להכנת הוג'יצ'ה מוסיפים לעלים מים רותחים<ref name="Driem" /> ומחכים כ -20 שניות.

== ראו גם ==
* באנצ'ה
* קוקיצ'ה
* סוגי תה ירוק יפני

==קישורים חיצוניים==

== הערות שוליים ==

קטגוריה:תה יפני
קטגוריה:יפן: תרבות
סמל הנגישות הבין-לאומי

סמל הנגישות הבינלאומי
סמל הנגישות הבין-לאומי הוא הסמל הרשמי לנגישות עבור אנשים עם מוגבלות, אשר זכה להכרה בין-לאומית ונעשה בו שימוש במדינות שונות ברחבי העולם<ref></ref>. הסמל מורכב מריבוע כחול ובתוכו מופיע בצבע לבן אדם היושב בכיסא גלגלים.

== היסטוריה ==
סמל הנגישות עוצב על ידי סוזנה קופוד, סטודנטית לעיצוב מדנמרק, בשנת 1968. הסמל שורטט לראשונה בכנס עיצוב בסטוקהולם בהדרכת המעצב האמריקאי ויקטור פאפאנק שנכח בכנס<ref name=":0"></ref>. המטרה הייתה ליצור סמל ייחודי לנושא המוגבלות ברחבי העולם. הסמל עוצב בתחילה ככיסא גלגלים ריק, ללא עיגול הראש הקיים בסמל הנוכחי. הסמל הוצג לראשונה בתערוכת סיום הכנס וזכה לקידום רב בשוודיה בשנה לאחר מכן<ref name=":0" />.

אחד האנשים שקידמו את סמל הנגישות היה קרל מונטן, מנהל המכון לנכים בשוודיה, שרצה לפתח סמל נגישות ככלי עזר טכני<ref></ref>. הצוות של מונטן נתבקש לבחור מבין שישה סמלים. הסמל שעיצבה קופוד נראה לחלק מחברי הצוות פשוט מדי ובלתי קריא<ref></ref>. בעקבות הביקורת, הוסיף מונטן עיגול בחלק העליון של הסמל על מנת לתת רושם של דמות היושבת בכיסא גלגלים.

== שימושים ==
סמלי נגישות נוספים
סמל הנגישות הבינלאומי מסמן ברחבי העולם כולו הנגשה של מבנים ושירותים לאדם בכיסא גלגלים. בין שימושיו המגוונים אפשר למצוא סימון של חניית נכים, סימון של בתי שימוש נגישים, הקלות עבור אוכלוסיית הנכים במרחבים ציבוריים והנגשת שירותי תחבורה ציבורית. בנוסף, הסמל מציין גם נגישות לאנשים עם מגבלות אחרות כמו לקות ראייה ולקות שמיעה<ref></ref><ref name=":1"></ref>.

== עיצוב מחדש של הסמל ==
גרסה חלופית לסמל הנגישות
אחת הביקורות המרכזיות על סמל הנגישות היא שהוא אינו מייצג את כלל המוגבלויות הקיימות. ביקורת נוספת שהועלתה על הסמל קשורה לפאסיביות של הנכה המצויר<ref></ref>. על כן נערכים דיונים ערים בנושא עיצובו מחדש של הסמל, ואף נעשו מספר ניסיונות ליצירת סמלים חדשים שייצגו מגבלות נוספות<ref name=":1" />. נכון ל-2021, קיימים סמלי נגישות נוספים לסמל המוכר שנחשב עדיין לסמל המקובל.

== קישורים חיצוניים ==
* [https://99percentinvisible.org/episode/icon-for-access/ פרק בפודקאסט "99% Invisible" על עדכון בעיצוב סמל הנגישות]

== הערות שוליים ==

קטגוריה:תקני ISO
קטגוריה:נגישות
קטגוריה:סמלים
עלמת קוסובו

"עלמת קוסובו", מאת אורוש פרדיץ'
עלמת קוסובו או עלמת שחרור השדה (בסרבית: Косовка девојка) היא הדמות המרכזית בשיר בעל אותו שם, השיר הוא חלק מ"מחוג קוסובו" (שירה העוסקת במיתולוגיה הקוסובואית) אשר הוא בעצמו חלק מהשירה האפית הסרבית. בשיר מסופר על עלמת חן צעירה שמחפשת בשדה הקרב אחר בעלה הארוס ומסייעת ללוחמים סרבים פצועים במים, יין ולחם לאחר קרב קוסובו בשנת 1389 בין סרביה לאימפריה העות'מאנית. לבסוף היא מוצאת את הלוחם הפצוע והגוסס פאבל אורלוביץ' שאומר לה שארוסה מילאנו טופליקה ואחיו לדם מילוש אוביליץ' ואיבן קוסנצ'יץ' מתים. לפני הקרב הם העניקו לה גלימה, טבעת זהב וצעיף לחתונה כהבטחה לחזרה בטוחה, אך הם נהרגו ופאבל הצביע על כיוון הגופות. השיר מסתיים ב:

{| cellpadding="5" align="center"
|-
!
|-
| <poem>"אוי עלוב! הרע הוא הונך!
אם אני, עלובה, הייתי אוחזת באורן ירוק,
אפילו האורן הירוק היה נובל."

</poem>
| dir="ltr" | <poem></div></poem>
|}

==במאה ה-20==
השיר הפך פופולרי מאוד כסמל לחמלה נשית ולצדקה. אורוש פרדיץ' לקח את הנושא בשנת 1919 עם ציור שמן באותו הכותרת. בשנת 1907, הפסל איוון מסטרוביץ' יצר תבליט שיש של הנושא כחלק ממחוג קוסובו. אמנית קרואטית אחרת, מירקו ראצ'קי, ציירה גרסה של עלמת קוסובו.

==ראו גם==
* גיבור לאומי
* האנשת מדינות

==קישורים חיצוניים==

* [https://web.archive.org/web/20090728044759/http://home.earthlink.net/~markdlew/SerbEpic/maiden.htm|עלמת קוסובו ומחרוזת שירי-עם]

קטגוריה:האנשת מדינות
קטגוריה:קוסובו
רודולף ווייר

רודולף ווייר (בגרמנית: Rudolf Ritter von Weyr; 1847, ווינה – 1914, ווינה) היה פסל אוסטרי, שפיסל בסגנון ניאו בארוק.
רודולף וויר בבית המלאכה שלו עם חלקים ממזרקת "עוצמתו של הים"

ווייר למד אצל הפסל פרנץ באואר ואצל יוסף סזאר אצלו הוא גם עבד שנים רבות.

וויר סייע לאדריכלים גוטפריד זמפר וקרל פון הסנאואר בהקמת המוזיאון לתולדות האמנות בווינה.

==גלריה==
<gallery>
The Die Macht zur See-Brunnen by Rudolf Weyr.jpg|מזרקת "עוצמתו של הים" בכניסה להופבורג
Wien - Johannes-Brahms-Denkmal, Karlsplatz.JPG|אנדרטת יוהנס ברהמס בכיכר קרל בווינה
Bacchantenzug Burgtheater Wien.jpg|תבליט בכחנליה בחזית הבורגתיאטר
</gallery>

==גלריית תבליטים באנדרטת פרנץ גרילפרצר בווינה ==
<gallery>
Der Traum ein Leben at Grillparzer monument, Vienna.jpg|"החלום כחיים"
Die Ahnfrau- Grillparzer monument, Vienna.jpg|"האב הקדמון"
Des Meeres und der Liebe Wellen at Grillparzer monument, Vienna.jpg|"גלי הים ואהבה"
Sappho at Grillparzer monument, Vienna.jpg|"ספפו"
Wien Grillparzerdenkmal Relief Medea.jpg|"מדיאה"
Wien Grillparzerdenkmal Relief König Ottokars Glück und Ende.jpg|"המזל והסוף של המלך אוטוקאר"
</gallery>

==קישורים חיצוניים==

קטגוריה:פסלים אוסטרים
קטגוריה:ילידי 1847
קטגוריה:נפטרים ב-1914
נעמה שולץ

נעמה שולץ (נולדה ב-8 באוקטובר 1976) היא מנהלת ישראלית. שימשה כמנכ"לית משרד ראש הממשלה ומשרד ראש הממשלה החלופי. לפני כן שימשה מנהלת האסטרטגיה של מפלגת יש עתיד.

==ביוגרפיה==
נעמה שולץ נולדה בשם נעמה אלדד ברמת גן, נכדתו של הרב דוד שמש, הרב הספרדי של בני ברק שנהרג בתאונת דרכים. למדה בבית ספר יסודי ברמת אביב ובתיכון אליאנס. הייתה בתנועת הצופים, ואת שירותה הצבאי עשתה כמש"קית חינוך בלוט"ר.<ref></ref>

שולץ היא בעלת תואר ראשון במדעי המדינה מאוניברסיטת תל אביב ותואר שני במשפטים ללא משפטנים מאוניברסיטת בר-אילן.

שולץ החלה את פעילותה הפוליטית כנציגה של החוג למדע המדינה באגודת הסטודנטים של אוניברסיטת תל אביב והשתתפה בהפגנות הסטודנטים של 1996.<ref></ref>

לאחר שמונה שנים בהן עבדה בחברה להפקת אירועים, הייתה חלק מצוות ההקמה של מפלגת יש עתיד, בשנת 2012. בתום הבחירות לכנסת התשע עשרה ועם כינונה של ממשלת ישראל השלושים ושלוש, מונתה ליועצת בכירה לשר האוצר יאיר לפיד, הממונה על קידום יעדים חברתיים, קידום שינויים חוקתיים ובירוקרטיים אל מול אוכלוסיות מוחלשות וניהול עבודת המטה של קבינט הדיור והקבינט החברתי כלכלי.

עד שנת 2021 כיהנה כחברת הנהלה ודירקטורית בקק"ל וכיו"ר ועדת הכספים, תפקיד במסגרתו הובילה שינוי מהותי בהליך ביקורת הפנים. כמו כן, הייתה חברה בנשיאות הוועד הפועל של ההסתדרות הציונית העולמית.

בבחירות לכנסת העשרים וארבע שימשה כמנהלת האסטרטגיה של מפלגת יש עתיד.<ref></ref> לאחר הקמת ממשלת ישראל השלושים ושש מונתה למנכ"לית משרד ראש הממשלה החלופי. מינויה לתפקיד, על ידי ראש הממשלה החלופי יאיר לפיד, הביא לשיא חדש במספר הנשים המנהלות משרדים ממשלתיים – עשר מנכ"ליות.

ביולי 2022, עם מינויו של ראש הממשלה יאיר לפיד, מונתה לתפקיד מנכ"לית משרד ראש הממשלה. ב-10 ביולי 2022 נכנסה לתפקידה. שולץ היא האישה הראשונה שכיהנה בתפקיד מנכ"לית המשרד. בדצמבר 2022 סיימה את תפקידה עם חילופי הממשלה.

שולץ היא בוגרת קורס דירקטורים וניהול בכיר באוניברסיטת תל אביב. בוגרת תוכנית מעוז, רשת של מנהיגים ומנהיגות ממגזרים וקהילות מגוונים המקדמת את הממלכתיות ופועלת לחיזוק החוסן החברתי-כלכלי של ישראל.<ref></ref>

== חיים אישיים ==
נעמה שולץ נשואה ליאיר, טייס במשטרת ישראל, ואם לשלוש בנות. המשפחה מתגוררת בתל אביב.

== קישורים חיצוניים ==
*[https://www.maoz-il.org/alumni-projects/נעמה-שולץ/ תוכנית מעוז]
* 
* [https://bead.org.il/economy_society/pahot-nashim-metot-mecorona2210 נעמה שולץ לאתר 'בעד', פחות נשים מתות מהקורונה אבל יותר נשים נפגעות מהמחלה, תנחשו למה...]
* 
* 

== הערות שוליים ==

קטגוריה:פעילות יש עתיד
קטגוריה:פעילי יש עתיד
קטגוריה:מנכ"לי משרד ראש הממשלה החלופי
קטגוריה:מנכ"לי משרד ראש הממשלה
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:יועצים פוליטיים ישראלים
קטגוריה:יועצות ישראליות
קטגוריה:דירקטוריות ישראליות
קטגוריה:דירקטורים ישראלים
קטגוריה:חברי דירקטוריון קרן קיימת לישראל
קטגוריה:מנכ"ליות משרדי ממשלת ישראל
קטגוריה:תל אביב-יפו: אישים
קטגוריה:ישראליות שנולדו ב-1976
קטגוריה:ישראלים שנולדו ב-1976
איילין דאן

איילין דאן (באנגלית: Eileen Dunne; נולדה ב-28 באפריל 1958) היא מנחת טלוויזיה אירית.

==ביוגרפיה==
דאן נולדה בדבלין ולמדה באוניברסיטת קולג' דבלין, ב-1980 החלה לעבוד ב-"RTÉ", רשת השידור האירית הציבורית כמגישה ברדיו וב-1984 החלה להגיש חדשות בטלוויזיה. היא סיקרה לטלוויזיה האירית אירועים משמעותיים וביניהם השבעת האפיפיור ב-2005. ב-1999 הופיעה בתפקיד קטן בסרט "Stray Bullet".

מ-1989 ועד 1998 שימשה כמגישת תוצאות הניקוד של אירלנד באירוויזיון. היא שימשה כנשיאת "אגודת העיתונאים האירופאית" (Association of European Journalists).

ב-1993 התחתנה ולה בן אחד.

== קישורים חיצוניים ==

קטגוריה:מנחי טלוויזיה אירים
קטגוריה:ילידות 1958
קטגוריה:אירים שנולדו ב-1958
The Man Who Can't Be Moved

"The Man Who Can't Be Moved" הוא סינגל של הלהקה האירית דה סקריפט. השיר, שיצא ב-25 ביולי 2008, מופיע בתוך אלבום הבכורה שלהם, The Script. השיר הופיע מספר פעמים בעונה הרביעית של תוכנית הטלוויזיה הלוחשת לרוחות. השיר היה אחד מהשירים שהופיעו בתצוגת האופנה של ויקטוריה'ס סיקרט ב-2009.

הווידאו קליפ של השיר, שבוים על ידי מארק קלספלד , הועלה לערוץ היוטיוב של הלהקה ב-25 באוקטובר 2009. נכון ליוני 2021, לווידאו קליפ יש יותר מ-301 מיליון צפיות ביוטיוב. בנוסף, נכון ליוני 2021, לשיר יש יותר מ-342 מיליון השמעות בספוטיפיי.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!דנמרק (IFPI Denmark)
|פלטינה
|15,000
|-
!איטליה (FIMI)
|זהב
|25,000
|-
!הממלכה המאוחדת (BPI)
|פלטינה ×2
|1,200,000
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירי 2008
קטגוריה:סינגלים מ-2008
קטגוריה:שירי דה סקריפט
קטגוריה:שירי פופ רוק
קטגוריה:שירים באנגלית
קטגוריה:שירים על בדידות
קטגוריה:בלדות משנות ה-2000
קטגוריה:בלדות פופ
מבצע סריס

מבצע סריס<ref></ref> היה מבצע חשאי של יחידה 504 בשנת 1956 לחיסול שני בכירים מראשי הפדאיון, בתגובה על גל הפיגועים שאירע באפריל אותה שנה. המבצע נחשב לסיכול הממוקד הראשון שביצע צה"ל.<ref></ref>

== הרקע למבצע<ref></ref> ==

במרץ 1955 הקים הצבא המצרי את גדוד הפדאיון ברצועת עזה, לצורך ביצוע פעולות רצח בגבולות מדינת ישראל וזריעת בהלה ברחבי הארץ. הגדוד היה מבוסס בעיקרו על פלסטינים מהרצועה בפיקוד קציני צבא מצריים, ומנה בשיאו כ-600 לוחמים. אנשי הפדאיון חדרו לשטח מדינת ישראל, הן מרצועת עזה והן מהגדה המערבית בירדן, בפיקוח מצרי.

גל הפעולות הראשון של הפדאיון היה באוגוסט 1955, בפעולות ברחבי הארץ. גל זה הופסק לאחר שישראל פנתה למעצמות שיפעילו לחץ על שלטונות מצרים.

גל שני של פעולות הפדאיון היה באפריל 1956. כמאתיים אנשי פדאיון הסתובבו בשבוע הראשון של החודש ברחבי הארץ וביצעו מעשי רצח וחבלה. נסיעה בכבישים מאזור תל אביב ודרומה הייתה בשיירות, ובאזורים נרחבים הצטוו האזרחים להסתגר בבתיהם מרדת החשכה. במהלך חודש זה נרצחו 23 אזרחיים וחיילים ברחבי הארץ – בין השאר בשפירים ובכפר חב"ד נרצחו מדריך ושישה תלמידים נרצחו (11 באפריל בשעות הבוקר בבית הכנסת). , המא"ז של קיבוץ נחל עוז, נרצח בצורה אכזרית ב-29 באפריל בידי פדאיון.

== מבצע סריס ==

ראש הממשלה דוד בן-גוריון הנחה את הרמטכ"ל משה דיין לסכל את ראשי הפדאיון. הפתרון היה לשלוח ספרים ממולכדים למפקד הפדאיון ברצועה ולמקבילו בירדן, בעת ובעונה אחת.

ב-11 וב-14 ביולי 1956 הוציאה לפועל יחידה "מודיעין 10" (לימים יחידה 504) את מבצע סריס שבמסגרתו חוסלו שני ראשי הפדאיון: בעזה – סא"ל מוסטפא חאפז, מפקד "מודיעין פלשתינה" ברצועת עזה, ובעמאן – אל"ם סלאח מוסטפא, הנספח הצבאי המצרי בירדן.

ספר ממולכד שיועד למוסטפא חאפז, נמסר על ידי צדוק אופיר, קת"מ בבסיס ד' של מודיעין 10, לסוכן כפול אשר כונה "דיטה". הסוכן היה אמור להעביר את הספר לקצין משטרה ברצועה. ההנחה הייתה שהסוכן "יעבור בדרך" אצל מוסטפא חאפז ויספר לו אודות המשימה שהוטלה עליו, ואכן כך קרה. חאפז, שהיה קצין מאוד כריזמטי, ממולח וזהיר, לא עמד בפיתוי ופתח את הספר שהתפוצץ ופצע אותו קשה, ולמחרת מת מפצעיו.

לנספח הצבאי המצרי בעמאן, אל"ם צלאח מוסטפא, נשלחה מבית הדואר במזרח ירושלים מעטפה ובה חוברת אודות קצין נאצי, שהייתה ממולכדת. ב-14 ביולי קיבל הקצין את המעטפה, פתח אותה, נפצע קשה מאוד וכעבור מספר ימים מת מפצעיו.

חיסול השניים הביא לירידה משמעותית בהיקף הפעילות של גדוד הפדאיון ברחבי הארץ, בדגש על אזור הדרום, עוטף עזה, הנגב הצפוני, חבל לכיש והרי ירושלים (עד לחיסולם המוחלט במלחמת סיני – סוף אוקטובר 1956).

בנאום שנשא נשיא מצרים נאצר ב-26 ביולי 1956 ובו הודיע על הלאמת תעלת סואץ (צעד שהיה אחת הסיבות המרכזיות למבצע קדש), הוא פתח את נאומו בהאשמת ישראל בהריגת שני הקצינים. ישראל הרשמית לקחה אחריות על החיסולים רק כ-20 שנה מאוחר יותר- בשנת 1987.

== קישורים חיצוניים ==
* [http://www.modiin10.org.il/ אתר עמותת מודיעין 10]

==הערות שוליים==

סריס
קטגוריה:1956 בישראל
קטגוריה:התנקשויות
הרפובליקה הטריפוליטאית

הרפובליקה הטריפוליטאית (בערבית: الجمهورية الطرابلسية, תעתיק מדויק: אלג'מהוריה אלטראבלסיה) הייתה רפובליקה ערבית שהכריזה על עצמאותה של טריפוליטניה מלוב האיטלקית לאחר מלחמת העולם הראשונה.

== רקע ==
הכרזת הרפובליקה הטריפוליטנית בסתיו 1918 באה בעקבות הכרזת עצמאות רשמית בוועידת השלום בפריז בשנת 1919. הרעיון החל בעיר מיסראתה בעקבות פגישתם של סולימאן אל-בארוני, רמדאן א-סוויחלי, עבד א-נבי בלח'יר ואחמד אל-מריד. זו הייתה צורת השלטון הרפובליקנית הראשונה שהוכרזה רשמית בלוב, אך היא זכתה לתמיכה מועטה של המעצמות הבינלאומיות והתפרקה עד 1923.

איטליה הצליחה לבסס שליטה מלאה על לוב עד 1930. טריפוליטניה האיטלקית, שנוהלה במקור כחלק ממושבה אחת, הייתה מושבה נפרדת מ-26 ביוני 1927 עד 3 בדצמבר 1934, כאשר מוזגה לתוך לוב האיטלקית.

קטגוריה:מדינות לשעבר באפריקה
קטגוריה:מדינות שהוקמו ב-1918
קטגוריה:מדינות שהתפרקו ב-1922
בית פשקוב

בית פשקוב (ברוסית: Дом Пашкова) הוא אחד המבנים הקלאסיציסטים הכי ידועים במוסקבה.

כיום המבנה שייך לספרייה הממלכתית של רוסיה. בית פשקוב נבנה בשנים 1784–1786 ועם השלמת בנייתו הפך לאתר מורשת, ובמשך שנים רבות נחשב לאחד הבניינים היפים במוסקבה.

בית פשקוב ממוקם ליד כיכר בורוביצקאיה. הבעלים הראשון של הבניין היה איש צבא פיוטר פשקוב, שעל שמו הבניין נקראה<ref>https://www.moscovery.com/pashkov-house/</ref>.

==קישורים חיצוניים==

==הערות שוליים==

קטגוריה:מוסקבה: מבנים
נירבלטק

נירבלטק (בהונגרית: Nyírbéltek) הוא כפר במחוז סבולץ'-סטמאר-ברג שבצפון מזרח הונגריה בסמוך לגבול הרומני.

בדומה ליישובים רבים באירופה, גם אוכלוסיית אנצ'נץ' קטנה בעשרות השנים האחרונות, מ-2,915 תושבים בשנת 1990 עד 2,880 תושבים בשנת 2020.

הכפר ואזורו מיושבים לסירוגין מאז המאה ה-14

==יהודי נירבלטק==
יהודים התיישבו בנירבלטק בתחילת המאה ה-19. היו ביניהם סוחרים, בעלי מלאכה ובעלי משקים חקלאיים. בזמן הקרע ביהדות הונגריה הצטרפה הקהילה לזרם האורתודוקסי בעקבות חילוקי דעות בקונגרס יהודי הונגריה בשנים 1869 ו-1868. במקום היו חברה קדישא, בית כנסת, תלמוד תורה, "חדר" ומקווה.

עם פרסום "החוקים היהודיים" של ממשלת הונגריה בשנת 1938, שהיפלו לרעה את היהודים בתחומי הכלכלה והחברה, החל גל רדיפות חדש שבעקבותיו נושלו רבים מיהודי נירבלטק מפרנסותם.

בשנת 1942 נלקחו צעירים יהודים מנירבלטק לעבודות כפייה.

בדף הקהילה שנכתב בשנת 1944 במסגרת מפקד קהילות הונגריה כתבו יהודי הכפר שיש בקהילה היהודית 117 חברים ואין רב למקום. במרץ 1944 נכנס הצבא הגרמני להונגריה ובאפריל הועברו 117 יהודי נירבלטק לגטו בנירג'האזה, בו רוכזו רוב יהודי המחוז. כעבור שבוע הועברו משם למשק האראנגוד (HARANGOD) והועסקו בחפירת תעלות. במאי 1944 שולחו למחנה ההשמדה אושוויץ.

לאחר המלחמה חזרו לכפר כ-20 יהודים ששרדו. הם מצאו את בניין בית הכנסת ואת בית העלמין הרוסים. חיי הקהילה לא נתחדשו והיהודים עזבו את המקום תוך זמן קצר.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|17
|
|-
|1880
|108
|1,435
|-
|1910
|170
|
|-
|1920
|121
|
|-
|1930
|128
|
|-
|1941
|147
|3,126
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA384#v=onepage&q=Nyírbéltek&f=false נירבלטק] בפנקס הקהילות הונגריה, עמוד 384
* נירבלטק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 270. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
מנז'

מנז' המוסקבאי (ברוסית: Московский Манеж) הוא מבנה היסטורי, הנמצא בכיכר מנז' במרכז מוסקבה.

הבניין נבנה ב-1817 כהוקרה ליום השנה החמישי לניצחון במלחמה להגנת המולדת.

בשנים 1824–1825 אוסיפ בובה עיצב את חזיתות המנג' בסגנון האמפירי.

מאז 1831 החלו להתקיים תערוכות וחגיגות בבניין, ואחר כך - קונצרטים ונשפים. לאחר המהפכה הקימו הבולשביקים צריף בשטחיה, ואז מוסך למכוניות ממשלתיות. בשנת 1957 קיבל הבניין מעמד של אולם התערוכות המרכזי, ותערוכות ואירועים ציבוריים אחרים נערכו בו באופן קבוע<ref>https://www.moscovery.com/manege-architecture/</ref>.

==קישורים חיצוניים==

* 

==הערות שוליים==

קטגוריה:מוסקבה: מבנים
זילנדיה (דמות)

אנדרטת החיילים הנופלים בפלמרסטון המתארת את זילנדיה מצביעה לשמיים, האנדרטה הוקמה בשנת 1903.
זילנדיה (באנגלית: Zealandia) היא ההאנשה המדינית של ניו זילנד. בצורתה הסטריאוטיפית, זילנדיה מופיעה כאישה הדומה בלבושה ובמראה לבריטניה, שנאמר שהיא אמה של זילנדיה.

==היסטוריה==
זילנדיה הובאה למושבה כהתייחסות ישירה לממלכה המאוחדת ולעולם הישן. היא הביאה למושבה תחושה של היסטוריה ארוכת-שנים ומכובדות קלאסית בשנותיה המעצבות כאומה צעירה. זילנדיה הופיעה על בולי דואר, כרזות, סרטים מצוירים, אנדרטאות מלחמה ופרסומי ממשלת ניו זילנד לרוב במחצית הראשונה של המאה העשרים. זילנדיה הייתה סמל נפוץ של תערוכת המאה הניו זילנדית, שהתקיימה בוולינגטון בשנים 1939 ו 1940. ארבעה פסלים גדולים של זילנדיה קיימים בעיירות או בערים בניו זילנד; אחד נמצא בוואימאט, אחד נמצא בפלמרסטון, ואחד ברחוב סימונדס, אוקלנד, ואחד בתוך מוזיאון המלחמה באוקלנד. השניים הראשונים אשר עשויים מאבן הם אנדרטאות לזכר מלחמת הבורים השנייה והאחרון שעשוי מארד הוא אנדרטה לזכר מלחמת ניו זילנד. כמה פסלים קטנים יותר קיימים במוזיאונים אחרים ובידיים פרטיות.

==בולי דואר==
זילנדיה על בול משנת 1901.
זילנדיה הוצגה גם כן על בולי דואר שהונפקו בין השנים- 1901 ו- 1909 בתקופת שלטונם של המלכה ויקטוריה ואדוארד השביעי, כאשר היא עברה מלהיות ממושבה לדומיניון ותוארה גם על בול עם סמל ניו זילנד שהונפק בשנת 1929.

==סמל==
האישה המופיעה בצד שמאל של הסמל של ניו זילנד היא זילנדיה. מלבד הסמל, זילנדיה מוזכרת או מתוארת לעיתים רחוקות מאוד באומנות ובהתייחסויות.
==ראו גם==
* קיווי (עוף)
* האיש הדרומי

==הערות שוליים==

קטגוריה:האנשת מדינות
קטגוריה:ניו זילנד: סמלים לאומיים